OpenLLM-France/wikimedia huggingface dataset:
# Southport (Indiana)

Southport és una població dels Estats Units a l'estat d'Indiana. Segons el cens del 2000 tenia 1.852 habitants.

## Demografia

Segons el cens del 2000, Southport tenia 1.852 habitants, 733 habitatges, i 521 famílies. La densitat de població era de 1.117,3 habitants/km².
Dels 733 habitatges en un 32,3% hi vivien nens de menys de 18 anys, en un 56,9% hi vivien parelles casades, en un 10,2% dones solteres, i en un 28,8% no eren unitats familiars. En el 23,9% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,4% tenia menys de 18 anys, un 7,4% entre 18 i 24, un 29,8% entre 25 i 44, un 26% de 45 a 60 i un 12,4% 65 anys o més.
L'edat mediana era de 39 anys. Per cada 100 dones de 18 o més anys hi havia 94,7 homes.
La renda mediana per habitatge era de 56.719$ i la renda mediana per família de 59.926$. Els homes tenien una renda mediana de 48.295$ mentre que les dones 28.125$. La renda per capita de la població era de 24.374$. Entorn del 4,3% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Southport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Southport». American Fact Finder. Oficina del Cens dels Estats Units, 12-01-2010.
# Henderson (Iowa)

Henderson és una població dels Estats Units a l'estat d'Iowa. Segons el cens del 2000 tenia 171 habitants.

## Demografia

Segons el cens del 2000, Henderson tenia 171 habitants, 74 habitatges, i 46 famílies. La densitat de població era de 300,1 habitants/km².
Dels 74 habitatges en un 27% hi vivien nens de menys de 18 anys, en un 50% hi vivien parelles casades, en un 9,5% dones solteres, i en un 36,5% no eren unitats familiars. En el 31,1% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,8% tenia menys de 18 anys, un 5,8% entre 18 i 24, un 22,8% entre 25 i 44, un 26,9% de 45 a 60 i un 21,6% 65 anys o més.
L'edat mediana era de 44 anys. Per cada 100 dones de 18 o més anys hi havia 94,1 homes.
La renda mediana per habitatge era de 45.000 $ i la renda mediana per família de 49.688 $. Els homes tenien una renda mediana de 27.500 $ mentre que les dones 21.786 $. La renda per capita de la població era de 32.175 $. Cap de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Henderson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Henderson». American Fact Finder. Oficina del Cens dels Estats Units, 12-01-2010.
# Gauthier Destenay

Gauthier Destenay és un arquitecte belga, marit del primer ministre de Luxemburg Xavier Bettel.

## Vida personal

Destenay és belga i treballa com a arquitecte associat a la firma belga-luxemburguesa A3 Architecture des de 2013. Es va llicenciar en arquitectura per la Universitat de Lieja l'any 2003.
Bettel va declarar públicament la seva homosexualitat el 2008. Ha estat en una unió civil amb Bettel des de 2010. Destenay ha aparegut juntament amb Bettel en molts esdeveniments oficials, incloent-hi el casament del gran duc hereu de Luxemburg i Stéphanie de Lannoy. Destenay va demanar la mà de Bettel en matrimoni l'agost de 2014. Es van casar el 15 de maig de 2015 en una cerimònia privada oficiada per l'alcaldessa de Luxemburg, Lydie Polfer, en presència d'uns 250 convidats. Bettel es va convertir en el primer cap de govern de la Unió Europea a casar-se amb una parella del mateix sexe. A les noces també hi van assistir Elio Di Rupo, exprimer ministre belga, que va ser el primer cap de govern obertament gai de la Unió Europea. La cerimònia va ser seguida per una recepció de 500 convidats al Cercle Municipal.
Destenay va guanyar atenció a les xarxes socials quan va aparèixer com l'únic cònjuge masculí en un retrat grupal de cònjuges i parelles dels líders mundials a la cimera de l'OTAN de 2017. Encara que van assistir-hi altres quatre cònjuges homes, cap d'ells apareixia a la fotografia. El nom de Destenay va ser omès del títol d'una foto de Facebook publicada per la Casa Blanca, tot i que tots els altres cònjuges eren etiquetats correctament. Posteriorment, es va editar la publicació després d'acusacions d'homofòbia.

## Referències

* ↑ «Gauthier Destenay: 5 Fast Facts You Need to Know». Heavy.com. [Consulta: 27 maig 2017].
* ↑ «A3 Bureau Arxivat 2017-01-15 a Wayback Machine.». A3 Architecture. [Consulta: 27 maig 2017].
* ↑ «Luxembourg's prime minister first EU leader to marry same-sex partner». [Consulta: 27 maig 2017].
* ↑ «Luxembourg PM first gay EU leader to marry». [Consulta: 27 maig 2017].
* ↑ «Xavier Bettel and Gauthier Destenay say 'I do' Arxivat 2017-02-01 a Wayback Machine.». Luxemburger Wort. [Consulta: 27 maig 2017].
* ↑ «Luxembourg’s Prime Minister has just married his boyfriend». [Consulta: 27 maig 2017].
* ↑ «Why this photo of political spouses and partners is making waves». CNN. [Consulta: 29 maig 2017].
* ↑ «Why Gauthier Destenay is making headlines». [Consulta: 29 maig 2017].
* ↑ «White House accused of homophobia after Luxembourg PM’s husband omitted from photo caption». [Consulta: 29 maig 2017].
# Pilosos

Els pilosos (Pilosa, 'peluts' en llatí) formen un ordre de mamífers euteris. Avui dia només es troben a les Amèriques. Inclou els formiguers gegants i els peresosos.
Els orígens d'aquest ordre es remunten al Paleocè (fa uns seixanta milions d'anys, poc temps després de l'era dels dinosaures). La presència d'aquests animals a Nord-amèrica s'explica pel gran intercanvi americà.
# Montserrat Juvanteny i Juvanteny

Montserrat Juvanteny i Juvanteny (Joanetes, 1944) és una educadora social i activista catalana pels drets de la infància. Ha creat la Fundació Concepció Juvanteny per la defensa dels drets de la infància i és presidenta de l'Associació Asteroide B-612 que gestiona tres centres d'acollida i diverses iniciatives de protecció i acolliment d'infants.
El 2019 va guanyar la Creu de Sant Jordi en reconeixement de la seva tasca.

## Referències

* ↑ «SRA. MONTSERRAT JUVANTENY JUVANTENY» (en castellà). [Consulta: 24 maig 2019].
* ↑ «La Contra: Montserrat Juvanteny», 10-09-2012. [Consulta: 24 maig 2019].
* ↑ «Biografia Montserrat Juvanteny».
# Wilhelm Gottfried Enderle

Wilhelm Gottfried Enderle (Bayreuth, 1722 - Darmstadt, 1793) fou un violinista i compositor alemany. Fins als catorze anys estudià música a Nuremberg, i després passà a Berlín a perfeccionar-se. El 1748 entrà al servei de l'arquebisbe de Würzburg i el 1753 fou cridat a Darmstadt com a director dels concerts de la cort. Escriví nombroses peces per a violí i clavecí, però no les imprimí, a excepció d'uns solos de violí que han arribat als nostres dies.

## Bibliografia

* Enciclopèdia Espasa Volum núm. 19, pàg. 1.259 ISBN 84-239-4519-7
# Sheridan (Indiana)

Sheridan és una població dels Estats Units a l'estat d'Indiana. Segons el cens del 2006 tenia 2.691 habitants.

## Demografia

Segons el cens del 2000, Sheridan tenia 2.520 habitants, 930 habitatges, i 629 famílies. La densitat de població era de 737,1 habitants/km².
Dels 930 habitatges en un 36,6% hi vivien nens de menys de 18 anys, en un 51,2% hi vivien parelles casades, en un 11,3% dones solteres, i en un 32,3% no eren unitats familiars. En el 27,6% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,17.
Per edats la població es repartia de la següent manera: un 29,1% tenia menys de 18 anys, un 8,4% entre 18 i 24, un 29,4% entre 25 i 44, un 18,8% de 45 a 60 i un 14,2% 65 anys o més.
L'edat mediana era de 34 anys. Per cada 100 dones de 18 o més anys hi havia 83,2 homes.
La renda mediana per habitatge era de 38.390$ i la renda mediana per família de 51.017$. Els homes tenien una renda mediana de 40.288$ mentre que les dones 26.544$. La renda per capita de la població era de 17.802$. Entorn del 2,7% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sheridan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Sheridan». American Fact Finder. Oficina del Cens dels Estats Units, 12-01-2010.
# Hartwick

Hartwick és una població dels Estats Units a l'estat d'Iowa. Segons el cens del 2000, tenia 83 habitants.

## Demografia

Segons el cens del 2000, Hartwick tenia 83 habitants, 36 habitatges i 24 famílies. La densitat de població era de 246,5 habitants/km².
Dels 36 habitatges en un 27,8% vivien nens de menys de 18 anys, en un 66,7% vivien parelles casades; en un 2,8%, dones solteres; i en un 30,6% no eren unitats familiars. En el 27,8% dels habitatges vivien persones soles el 19,4% de les quals corresponia a persones de 65 anys o més que vivien soles. El nombre mitjà de persones que vivien en cada habitatge era de 2,31 i el nombre mitjà de persones que vivien en cada família era de 2,84.
Per edats la població es repartia de la següent manera: un 20,5% tenia menys de 18 anys; un 7,2%, entre 18 i 24; un 26,5%, entre 25 i 44; un 26,5%, de 45 a 60; i un 19,3%, 65 anys o més.
L'edat mediana era de 40 anys. Per cada 100 dones de 18 o més anys hi havia 83,3 homes.
La renda mediana per habitatge era de 36.250 $ i la renda mediana per família, de 43.750 $. Els homes tenien una renda mediana de 33.750 $ mentre que les dones, de 21.875 $. La renda per capita de la població era de 18.830 $. Cap de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hartwick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Hartwick». American Fact Finder. Oficina del Cens dels Estats Units, 12-01-2010.
# Entrapment

Entrapment (El parany) és una pel·lícula d'acció i intriga dirigida l'any 1999 per Jon Amiel.

## Argument

Seguint la pista del robatori d'una valuosa peça d'art, l'agent d'assegurances Gin Baker convenç a la seva companyia que li permetin efectuar un cop al costat d'un gran mestre del robatori, "Mac". Però Mac la sotmetrà a una sèrie d'entrenaments i proves abans de confiar-hi.

## Repartiment

* Sean Connery: Robert MacDougal
* Catherine Zeta-Jones: Virginia Baker
* Ving Rhames: Aaron Thibadeaux
* Will Patton: Hector Cruz
* Maury Chaykin: Conrad Greene
* Kevin McNally: Haas
* Terry O'Neill: Quinn

## Localitzacions

Les ubicacions per la pel·lícula inclouen Blenheim Palace, Hotel Savoy de Londres, Lloyd's of London, Borough Market a Londres, Duart Castle a l'Illa de Mull a Escòcia, les torres Petronas a Kuala Lumpur (completat a Pinewood Studios), i l'estació de Bukit Jalil a Kuala Lumpur. Tanmateix, els cartells d'aquesta estació que van ser utilitzats per la pel·lícula deien Pudu LRT station en comptes de Bukit Jalil.

## Rebuda

La pel·lícula va ser un èxit de taquilla, aconseguint més de 87 milions de dòlars als EUA i 212 milions a tot el món.
La pàgina web Rotten Tomatoes va informar un índex del 38% basat en 81 ressenyes, amb un índex mitjà de 5.2/10. El consens crític de la pàgina web afirma que es tracta d'Una trama mal desenvolupada. Metacritic dona una puntuació de 54 sobre 100, basada en 24 crítics, indicant "ressenyes mitjanes."
Molts crítics com The New York Times, New York Magazine, el Chicago Sun-Times, Variety, i Desson Howe/Thomson del Washington Post van elogiar la pel·lícula.

## Referències

* ↑ «Entrapment» (en anglès). The New York Times.
* ↑ «Ubicacions per la pel·lícula».
* ↑ «Bukit Jalil LRT station's Hollywood connection». Malay Mail.
* ↑ «Entrapment (1999)» (en anglès).
* ↑ «Entrapment».
* ↑ Maslin, Janet. «'Entrapment': They're a Devilish Match, but Who's Conning Who?». New York Times, 30-04-1999.
* ↑ Rainer, Peter. «Some Like It Hotter», 10-05-1999.
* ↑ Ebert, Roger. «Entrapment Movie Review & Film Summary (1999)», 30-04-1999.
* ↑ McCarthy, Todd. «Entrapment Movie Review». Variety, 26-04-1999.
* ↑ Howe, Desson. «Take No Pensioners». The Washington Post, 30-04-1999.
# Nora Ventosa i Rull

Nora Ventosa i Rull (Barcelona, 1963) és una científica catalana. És enginyera química per l'Institut Químic de Sarrià. Va obtenir el doctorat en materials moleculars funcionals per la Universitat Ramon Llull. Treballa com a investigadora permanent a l'Institut de Ciència dels Materials de Barcelona (ICMAB) del CSIC i ha sigut investigadora principal en diversos projectes de recerca.
La seva àrea de recerca és la química verda, els materials tous i la nanobioquímica.Investiga, desenvolupa i aplica noves metodologies, basades en fluids comprimits, per tal de tenir el control de l'autoassemblatge molecular en solució. Centra el seu treball de recerca en materials particulats tous per al lliurament de fàrmacs. Ha fet estades a l’empresa Colas Bewoid i a la Universitat de Keele, al Regne Unit.
És membre de l'Institut d'Estudis Catalans. El juny de 2021 va impartir el seu discurs de recepció com a membre numerària de la Secció de Ciències i Tecnologia de l’Institut d’Estudis Catalans (IEC). El discurs es titulà Química supramolecular i nanomedicina: recerca i innovació.
És presidenta de l'associació Tecnio, constituïda per totes les universitats i centres d'investigació de Catalunya que tenen grups que han rebut la distinció Tecnio per part de l'agència ACCIÓ de la Generalitat de Catalunya. A més, és soci-fundadora de la spin-off Nanomol Technologies.
Des de novembre de 2023 és membre del Consell per a la Recerca i la Innovació de Catalunya. El 2024 el seu equip va desenvolupar una nova teràpia basada en la nanotecnologia, pel tractament de la Malaltia de Fabry, aconseguint una solució terapèutica amb eficàcia en estudis preclínics.

## Referències

* ↑ «Nora Ventosa's Lab». [Consulta: 11 novembre 2023].
* 1 2 «Memòria de Nora Ventosa». Institut d'Estudis Catalans, 2021.
* ↑ «Nora Ventosa appointed Research Professor under the Materials Science - Nanbiosis» (en anglès americà), 16-05-2022. [Consulta: 11 novembre 2023].
* ↑ «Discurs de recepció de Nora Ventosa i Rull com a membre numerària de la SECCT». [Consulta: 11 novembre 2023].
* ↑ «Entrevista a Nora Ventosa, presidenta de la comisión de transferencia de tecnología de Expoquimia, Equiplast y Eurosurfas» (en castellà). [Consulta: 11 novembre 2023].
* ↑ Galván, Sergio. «Nora Ventosa: “La colaboración público-privada es imprescindible para que exista transferencia e innovación”» (en castellà), 17-06-2022. [Consulta: 11 novembre 2023].
* ↑ icmab. «ICMAB - Nora Ventosa, nou membre del Consell per a la Recerca i la Innovació de Catalunya (CORICAT)» (en anglès britànic). [Consulta: 11 novembre 2023].
* ↑ «Una terapia con nanotecnología abre camino en el tratamiento de la enfermedad de Fabry» (en castellà), 19-12-2024. [Consulta: 11 febrer 2025].

## Enllaços externs

* Entrevista a Nora Ventosa a La nit dels ignorants
# Agró d'Il·líria

Agró (en grec antic Ἄγρων), fill de Pleurat II, va ser rei d'Il·líria al segle iii aC.
Tenia un exèrcit molt poderós i va superar la força i el prestigi de tots els reis del país fins al seu temps. Va aconseguir reconquerir el sud d'Il·líria que havia estat dominada per l'Epir des del temps de Pirros. Etòlia, en un procés d'expansió, obligava als seus veïns a ingressar a la Lliga Etòlia però Agró va posar sota la seva protecció als pobles propers, aconsellat, i segurament subornat per Demetri el pare de Filip V de Macedònia. Conseqüentment va enviar cinc mil homes contra els etolis que van sofrir una derrota decisiva. Però, per celebrar la victòria, Agró va celebrar un banquet en el que va menjar i beure en excés i li va venir una pleuresia de la que va morir l'any 231 aC.
La seva primera dona es deia Triteuta i amb ella va tenir un fill de nom Pinnes. A Agró el va succeir la seva segona muller Teuta com a regent del jove Pinnes. Just morir Agró, va arribar al país una ambaixada romana per decidir sobre la qüestió d'Issa, una illa de la costa que s'havia revoltat contra el rei d'Il·líria i s'havia posat sota protectorat romà. Triteuta llavors va reclamar la regència. Cap a l'any 228 aC (morta ja Teuta) es va casar amb Demetri de Faros a qui per aquest matrimoni se li va confiar la custòdia del fill menor i la regència. En parlen Cassi Dió, Polibi, Apià i Plini el Vell.

## Referències

* ↑ Alberich i Mariné, Joan (dir.). Diccionari Grec-Català. Barcelona: Enciclopèdia Catalana, 2015, p. 151. ISBN 9788441224223.
* ↑ Smith, William (ed.). «Agron». A Dictionary of Greek and Roman biography and mythology. [Consulta: 1r juliol 2022].
# Panegíric

Un panegíric és un discurs i un gènere literari al qual s'elogia una persona, antigament l'emperador romà o un alt càrrec imperial. Al cas d'un doctorat o doctorat honoris causa s'utilitza més aviat la locució llatina de laudatio, del llatí laudare, lloar, que té una estructura semblant.
El nom deriva dels discursos dels panegiris,una mena de festa major. Va ser molt corrent als segles iv i v. Un exemple de panegíric és la lloança a l'Imperi romà d'Aristides d'Atenes. Aquest gènere literari té com a centre l'exaltació de les virtuts i els fets rellevants d'un personatge, lloc, esdeveniment o qualsevol altre efemèride.
Les parts del discurs el componen:
* L'exordi per justificar l'acte en si
* La demostració per relatar cadascuna d'aquestes virtuts
* L'epíleg com el final apoteòsic d'aquesta efemèride
Un bon epíleg de panegíric ha d'incloure tota mena de figures retòriques i de figures d'estil i totes sota el comú denominador de l'amplificació del discurs i de l'ornament estilístic. Tot el que en el discurs estilístic era mesurada seriosa, aquí ha de ser absolutament exagerat, teatralitzat i amb tota mena d'ornaments gestuals, de to, de veu exultant i tot això per enaltir com més millor al personatge o esdeveniment que estem lloant.
És un discurs típicament literari, com que sh'i fan servir tota mena de jocs de paraules, expressions poètiques, comparacions brillants i musicalitat en l'expressió. L'oratio finis, quan l'homenatge és a una persona morta, aleshores es parla també d'obituari o d'in memoriam que és una mena de panegíric.

## Referències

* ↑ «Panegíric». Gran Enciclopèdia Catalana. Barcelona: Grup Enciclopèdia Catalana.
* ↑ Seva i Llinares, Antoni (ed.). «Laudatio». A: Diccionari Llatí-Català. 2007. Barcelona: Grup Enciclopèdia, 1993, pàgina 755. ISBN 978-84-7739-631-4.
* ↑ Pabón S., José M.; Reglà i Jiménez, Vicenç; et alii. «πανηγυρις». A: Diccionari manual grec clàssic-català. Barcelona: Larousse, 2011, p. 447.
* ↑ Bruguera i Talleda, Jordi; Fluvià i Figueras, Assumpta. «panegíric». A: Diccionari etimològic. 4a edició 2004. Barcelona: Grup Enciclopèdia Catalana, 1996, p. 674. ISBN 9788441225169.
# E46

La Ruta europea 46 és una Ruta que lliga Cherbourg amb Lieja. Passa pels estats de França i Bèlgica. La carretera té un traçat d'entre 700 i 750 kilòmetres.

## Traçat
### França
#### De Caen a Rouen

És la carretera N13

#### De Rouen a Reims

És l'autopista A13

#### De Reims a Bèlgica

Hi ha quatre carreteres:
* L'A34/N51, entre Charleville i Sedan i després l'A203.
* De Sedan a la frontera: la N43/N58.

### Bèlgica

* Frontera Francesa - Barrière de Champlon: N89
* Barrière de Champlon - Marche-en-Famenne: N4
* Marche-en-Famenne - Lieja: N63 (carretera de 4 carrils que no és autopista)
# Ígor Boríssov

Ígor Boríssov (rus: Игорь Андреевич Борисов) (Moscou, 5 d'abril de 1924 - 10 d'octubre de 2003) és un remer rus, ja retirat, que va competir sota bandera soviètica durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en la prova del vuit amb timoner del programa de rem.
En el seu palmarès també destaquen tres medalles d'or al Campionat d'Europa de rem en la prova del vuit amb timoner, el 1953, 1954 i 1955; així com sis campionats soviètics en el vuit amb timoner (1946, 1947, 1949, 1952-1954).

## Referències

* ↑ «Olympedia – Igor Borisov». [Consulta: 7 octubre 2021].
* ↑ «БОРИСОВ Игорь Андреевич | Российские спортсмены и специалисты | Спортивная Россия» (en rus). [Consulta: 8 octubre 2021].
# Hamilton (Iowa)

Hamilton és una població dels Estats Units a l'estat d'Iowa. Segons el cens del 2000 tenia 144 habitants.

## Demografia

Segons el cens del 2000, Hamilton tenia 144 habitants, 53 habitatges, i 36 famílies. La densitat de població era de 103 habitants/km².
Dels 53 habitatges en un 32,1% hi vivien nens de menys de 18 anys, en un 54,7% hi vivien parelles casades, en un 9,4% dones solteres, i en un 30,2% no eren unitats familiars. En el 28,3% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,38.
Per edats la població es repartia de la següent manera: un 29,2% tenia menys de 18 anys, un 7,6% entre 18 i 24, un 31,3% entre 25 i 44, un 18,1% de 45 a 60 i un 13,9% 65 anys o més.
L'edat mediana era de 36 anys. Per cada 100 dones de 18 o més anys hi havia 117 homes.
La renda mediana per habitatge era de 37.083 $ i la renda mediana per família de 46.250 $. Els homes tenien una renda mediana de 29.375 $ mentre que les dones 30.000 $. La renda per capita de la població era de 42.935 $. Entorn del 5,1% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamilton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Hamilton». American Fact Finder. Oficina del Cens dels Estats Units, 12-01-2010.